येँ - भारतं पेट्रोलियम पदार्थ ढुवानी याइबलय् लँय् हे पेट्रोल खुइगु ज्या दिकेत खुला न्ह्यः आधुनिक लक स्टिक सिस्टम जडान याःगु खःसां पेट्रोल खुइगु ज्या धाःसा निरन्तर हे जुयाच्वंगु दु । इण्डियन आयल कर्पोेरेशनया बरौनी डिपों अत्याधुनिक ताःचाः व सिल सहित विराटनगरय् च्वंगु नेपाल आयल निगमया प्रादेशिक डिपोय् हःगु ट्यांकरय् २५०० लिटर डिजेल मगाःगु खँ सीदुगु दु ।
इन्धन जायेकेगु व प्वंकेगु निगू थासय् जक चायेके जिउगु सिस्टमं डिजेल तंगु खः । बिहीवाः बहनी बरौनीपाखें विराटनगरस्थिल आयल निगमया डिपोय् डिजेल ज्वना वःगु को. १ ख ५९६५ नम्बरया ट्यांकरय् थुकथं डिजेल तंगु खः । ट्यांकरया छपु ताःचा भारत व छपु नेपाःयाके जक दइ ।
